
* Duminică 2 aprilie, de la ora 19, părintele Lucian va susţine la Catedrala Ve- 
che conferinţa cu tema „Aspecte ale postului duhovnicesc, reflectate în prima 
săptămână a Triodului”. 

* Duminica trecută, în faptul serii, părinţii noștri au răspuns invitaţiei unor foşti 
studenţi şi actuali preoţi, de a sluji împreună şi a ţine un cuvânt de învăţătură 
în parohiile acestora. Astfel, părintele Ştefan a fost în parohia Igneşti, vorbind 
despre bucurie şi întristare, iar părintele Lucian în parohia Firiteaz, unde a ţinut 
un cuvânt despre temeiurile nou-testamentare ale preacinstirii Maicii Domnului. 


* Dăm slavă lui Dumnezeu că a noua naştere a preotesei Ioana de la Cil s-a înche- 
iat cu bine şi pruncul Haralambie a văzut săptămâna aceasta lumina zilei. 


+ Ecaterina-Parascheva, al şaptelea copil al fraţilor Natanael şi Ecaterina din 
Timişoara a primit ieri botezul. Sfintele ocrotitoare să-i mijlocească mântuirea! 


* Cu bucurie am aflat că elevii Şcolii Sf. Nicolae au avut rezultate foarte frumoase 
la Olimpiada de Geografie. Cei din clasa a —V-a s-au situat înaintea multor 
alţi copii de la licee prestigioase, iar unul dintre ei a luat locul I. 


piaaradului.ro) 


Întărire prin Maslu de obşte de 
săptămâna aceasta 


* Luni, 3 aprilie, de la ora 17, în sala Liceului sportiv din Bujac va 
avea loc un concert de pricesne şi cântări bisericeşti susținut 
de mai multe coruri din Arhiepiscopia Aradului. (sursa: arhiepisco- 


* Gala Buneivestiri din Bucureşti a însemnat prima prezenţă pe sce- 
nă a grupului psaltic Tronos Junior, înfiinţat acum 3 luni, la iniţia- 


MU Ș tiva Protopsaltului Arhid. Mihail Bucă, cu scopul declarat de a îmbo- 


= a : i rugători. (sursa: basilica.ro) 
Nori grei deasupra Lavrei Pecerska 


găţi stranele bisericilor din Patriarhia Română cu psalţi evlavioşi şi 


* Ierarhul Iustin al Maramureşului a mers să vadă noul altar exterior 
de zid şi stadiul lucrărilor la Centrul Cultural Monahal „N. Steinhardt” de la Mănăstirea Rohia. Centrul 
este o clădire pe 10 nivele, ce va cuprinde biblioteca mănăstirii, care cuprinde 5.000 de volume, sală de lectură, o sală 


de conferinţe, sinodiconul mănăstirii, muzeul mănăstirii. (sursa: basilica.ro) 


SERGIU CIOCÂRLAN 
Calea pocăinţei lăuntrice în viaţa şi scrierile Cuviosului Pă- 
rinte Arsenie Boca 


Calea pocăinţei lăuntrice în viaţa şi scrierile Cuviosului Părinte Arsenie Boca este o 
lucrare de restituire a chipului autentic al unuia dintre marii isihaşti ai Bisericii Orto- 
doxe Române şi, în general, ai spiritualităţii răsăritene. Evenimentele la care face re- 
ferire volumul sunt cele ale biografiei lăuntrice. Ele decupează teme prezente în scrie- 
rile Cuviosului, care fac înţeleasă întreaga sa învăţătură, notele şi însemnările sale 
reprezentând un adevărat jurnal de front pe calea sfintelor nevoinţe ale desăvârșirii. 

Foaie ortodoxă pentru sufleţ 


Sfinţii 
saptamanii 
D 2 - DUMINICA A V-A DIN 
POST (A SF. IOAN MARIA 
EGIPTEANCA); Sf. Cuv. Tit, 
făcătorul de minuni; ULEI 


- Mărturisitorul George Manu 
(1961) 


L 3 - Sf. 8 Mucenici din Tomis; 
Sf. Cuv. Nichita Mărturisitorul; 
Sf. Cuv. Serafim de Viriţa 


M 4 - Sf. Ier. Isidor de Sevilla; Sf. 
Cuv. Iosif, făcătorul de cântări; Sf. 
Cuv. Zosima, care a împărtăşit-o 
pe Sf. Maria Egipteanca; Sf. Cuv. 
Gheorghe din Maleo 


Mi 5 - Sf. Mc. Cladiu, Diodor, 
Victor, Victorin, Papia, Serapion 
şi Nichifor; Sf. Mc. Teodul şi Aga- 
topod; Sf. Noi Mucenici: Vasile, 
Terapont şi Trofim de la Optina; 
Sf. Cuv. Marcu de la Muntele Fra- 
cesc 


J 6 - Sf. 33 de mucenici de Sirmi- 
um; Sf. ler. Eutihie al Constanti- 
nopolului; Sf. Ier. Metodie, lumi- 
nătorul slavilor; Sf. Cuv. Grigorie 
Sinaitul (Filocalia VII); Sf. Prinţ 
Brychan din Țara Galilor (a avut 
24 de copii, din care 10 sfinţi) 


V 7 - Sf. Mc. Caliopie; 200 muce- 
nici din Sinope; Achilina cea nouă 


S 8 - SÂMBĂTA SF. LAZĂR; 
Sf. Ap. Irodion, Agav, Ruf, Flegon, 
Asincrit şi Hermas; ICRE 

- Mărturisitorul pr. Crăciun 
Oprea (2012) 


Păr. Rafail Noica 


LIMITELE 


încercărilor 


[4 Niciodată să nu uitaţi şi să nu vă îndoiţi de dra- 
gostea lui Dumnezeu. 


Părintele Sofronie 
mărturisea că lumea 
după primul război 
mondial n-a mai fost 
cum era înainte. Și el 
cunoştea lumea dinain- 
te, la primul război 
mondial, la începutul 
lui, avea 18 ani, era un 
om în toată firea. Zicea: 
pacea care se simţea în 


lume, viaţa aşezată, n-a 
mai fost de atunci. Şi 
după al doilea război 
mondial a fost mai rău 
— Harul s-a ridicat dintr 
-acest fratricid mondial. 
Şi într-o mare măsură 
Harul a părăsit lumea. 
Spunea un lucru cum- 
plit: dacă cumva va veni 
un al treilea război 
mondial, credinţa pe 


pământ va fi cu nepu- 
tinţă! Vă spun ca să ştiţi 
încotro merg lucrurile şi 
asta-i partea întâi - 
„Tine-ţi mintea în iad!” 
— să fim realişti, dar... 
„Nu deznădăjdui!” 


Mărturia Bisericii este 
că Hristos a cunoscut 
iadul cel mai adânc fi- 
indcă EI, ca om, ca fiul 

lui Adam, a fost omul cu potenţialul 
cel mai mare. Şi potenţialul cel mai 
mare e potenţial în două direcţii — şi 
în sus, dar şi în jos. Și atunci, cunos- 
când iadul cel mai adânc, nu este 
suflet care să nu poată fi mântuit de 
Hristos! 


El Însuşi a strigat: „Dumnezeul Meu, 
Dumnezeul Meu, pentru ce M-ai pă- 
răsit?“ Din ce ne tâlcuia părintele 
Sofronie, înţeleg, că acela e momen- 
tul unde Iisus ca om a trăit real- 
mente ce trăieşte tot omul. Nu Şi 
-a permis nici să-l lase pe Ilie să ÎI ia 
de pe cruce, nu Și-a permis nici cu 
dumnezeiasca putere — cu care putea 
să prefacă pietrele în pâini (şi n-a 
făcut-o) -, nici acum nu şi-a permis 
să Se dea jos de pe cruce. De ce? Fi- 
indcă nici cel din stânga Lui, nici cel 
din dreapta Lui nu puteau să facă 
asta. Nici eu, nici tu dacă eram pe 
cruce n-am putea. 


Şi a trăit real starea noastră 
omenească până la capăt. Asta 
este solidaritatea lui Dumnezeu 
cu omul, chiar şi în păcatul lui, El 
Cel fără de păcat. N-a făcut compro- 
mis cu păcatul, dar toate năpastele şi 
pierzaniile care au însemnat păcatul 
pentru om și le-a asumat ca Dumne- 
zeu şi le-a biruit şi, prin biruinţa Lui, 
nouă ne-a făcut cale de mântuire. 
Deci „Dumnezeul Meu, Dumnezeul 
Meu, pentru ce M-ai părăsit?” repre- 
zintă omul neputincios, care în păca- 
tul lui este — neapărat — şi veşnic 
despărţit de Dumnezeu. 


Poate că reprezintă acel moment pe 
care ni l-a împărtăşit Sf. Siluan zi- 
când (parafrazez un pic): „Te vezi în 
iadul ăsta veşnic? Dracii împrejurul 

tău în fiecare noapte... 15 ani te-ai 
luptat în fiecare noapte şi nu poţi să 
te scapi de ei! Te rogi şi scapi un pic 
şi iarăşi revin la tine... Tine-ţi mintea 
în iad, nu încerca să ieşi, vezi că nu 
poţi să ieşi din el, osândeşte-te în 
acest iad, vezi că asta-i realitatea 
soartei tale ca păcătos, DAR NU 
DEZNADAJDUI!“ Nu ca interdicţie, 
dar ca făgăduinţă. Din acest „Nu 
deznădăjdui!” reiese că el le-a trăit 
ca pe o făgăduinţă: Hai să fac ce 
mi-a zis şi să văd ce face Dum- 
nezeu. Mărturia lui Siluan: „Am 
început să fac aşa cum mi-a zis Dom- 
nul. Mintea mi s-a curăţit şi Duhul 
mărturisea în inima mea mântui- 


«e 


rea . 


Ce înseamnă „am început”? Lucrarea 
este a aceluiaşi Dumnezeu care cu 
2000 de ani înainte, când cineva pe 
cruce i-a zis „Pomenește-mă, Doam- 
ne, când vei veni întru Împărăţia 
Ta!“, Hristos îi răspunde „Astăzi vei 
fi cu Mine...” Incepi să faci lucrul 
dumnezeiesc şi vezi că e lucrător. 
Imediat ceva se întâmplă! Şi de mul- 
te ori, cu cât e mai mare criza, 
cu atât mai mare şi răspunsul. 


Măsura suferinţei este şi măsu- 
ră încrederii pe care Dumnezeu 
o are în tine, suflet slab, păcătos, 
neputincios, dus la limită, dincolo de 
limită! Iar când zic “dincolo de limi- 
tă” cred că este şi o realitate. Şi acest 
„dincolo” este fiindcă duhovnicia 
noastră, călătoria noastră din nefiin- 
ţa noastră — pe care încă o purtăm cu 
noi în devenirea noastră — prin asta 
mergem mai departe, transcendem — 
în momentele nefiinţei noastre de 
multe ori — limitele noastre, ne duce 
Dumnezeu dincolo de limită, dar... 


ni se lărgesc limitele. Și dacă 
avem răbdare în momentele alea... Și 
ce răbdare? Zi: „Doamne!” Şi dacă 
nu poţi să zici nimic, măcar nu uita 
că te iubeşte acel Doamne! 


Formula de scăpare ar fi: asuma- 
rea. Să ne asumam acel moment, în 
încrederea în acel Dumnezeu care ne 
iubeşte. Răspunzând cu încredere la 
încrederea pe care Dumnezeu ne-o 
arată ca să ne trateze în felul asta. 


Dau un exemplu: se zice ca Lazăr era 
prietenul lui Hristos. Dar EI nu s-a 
dus să facă ceva ca să îl vindece. L-a 
lăsat să moară, l-a lăsat patru zile în 
mormânt, până să se împută (în Cu- 
vântul Evangheliei), adică să înceapă 
să intre în putrejune, în stricăciune 
trupul lui. Iar apoi nu din moarte l-a 
scos, ci din stricăciune!!! Cu cine ar 
putea face Hristos o aşa lucrare de- 
cât cu unul care cu adevărat este pri- 
etenul lui Hristos? In Lazăr a avut 
încredere că Lazăr o să poată să ia 
asupra-şi canonul ăsta greu, durerea 
morţii. Cine decât un adevărat prie- 
ten, care avea o deplină încredere în 
Hristos putea să poarte un aşa canon 
pentru a proslăvi pe Dumnezeu prin 
suferinţele lui? Bineînţeles că prie- 
ten era Lazar, şi mare! Şi într-o mă- 
sură şi TU eşti aşa, ca Lazăr, în mo- 
mentul când te simţi depăşit şi dus 
de aparenta nepăsare lui Dumnezeu 
faţă de tine dincolo de limita ta. Nu e 
nepăsare!; să ai încredere că Cel care 
te tratează aşa, ca pe Lazăr te tratea- 
ză cu acelaşi grad de încredere -pe 
care o are în tine — cel puţin atâta pe 
cât doreşti tu... Şi Dumnezeu să vă 
dea restul, că restul este răbdare... 


Era o vreme dulce cu aburi pe 
zăvoaie 
Şi dangăte de clopot în turlele de fer, 


Cântau în prag cucoşii prevestitor 
a ploaie 


Cu gâturile-ntinse spre apele din cer. 


Pe măgurile negre cu poalele jilave 


Mijea un fir de sate răznite 
de la drum, 
Ieşeau pe brânci din iarnă 
cătunele buhave 


Și îşi scoteau la soare 
căciulile de fum. 


FLORII 


Vasile Voiculescu 


Departe pe pârloage, băjenărind 
uitate, 
Un pâlc de capre albe îngenunchea 
umil; 
Suind spre grinduri, cârduri de 
vite-ngândurate 


Păşeau ascultătoare de-un câine 
şi-un copil. 


O paşnică tristeţe punea fără de ştire 


În orice coş de piepturi 
un suflet ne-ncăput; 
Lumina sta pe uliți, râdea prin 
cimitire, 
Dar se sfia să intre în casele de lut! 


Pe Domnul primăverii îl aştepta 
pământul, 


Iisus venea cu iarba. Și sălciile-n vad 
Din bumbi de muguri proaspeți îşi 
descheiau veştmântul 


Şi-n cale ploconite I-l aşterneau 
plocad. 

am fost fermecat de frumuseţea ritu- 
alului, a cântărilor. Iar când preotul, 
un bătrân cu barbă albă şi lungă, a 
ieşit cu Potirul în faţa credincioşilor, 
mi s-a părut că Cerul întreg coborâse 
acolo. 


Apoi am găsit o biserică ortodoxă 
unde se slujea în franceză şi am înce- 
put să merg la slujbe sâmbătă seara 
şi duminică dimineaţa. In acelaşi 
timp mi-am căutat un sfătuitor, un 
preot catolic benedictin. Acesta mi-a 
spus după o vreme: Ascultă, cred 
că tu eşti făcut să fii ortodox! 
Apoi m-a trimis cu o scrisoare la pre- 
otul ortodox. În rezumat, scrisese că 
i-l încredinţează pe fiul său duhovni- 
cesc pentru că este făcut să fie orto- 
dox şi îl ruga să aibă grijă de mine. 
Erau cuvinte foarte frumoase şi pe 
mine m-a impresionat mult liberta- 
tea sa spirituală. Am devenit ortodox 
oficial în Duminica Fiului Risipitor. 


După câţiva ani am trecut printr-o 
perioadă de criză. Insă în tot acest 
timp am mers de mai multe ori în 
Anglia, la mănăstirea Sf. loan Bote- 
zătorul din Essex. Acolo era duhov- 
nicul meu, ucenic al Sf. Sofronie. 
Acela mi-a spus că Dumnezeu vrea 
să-mi zică ceva în toată această criză. 
Apoi a făcut mai multă rugăciune. 
Mi-a spus la urmă că poate ar trebui 
să încep o mică obşte de monahi, de 
vreme ce fusesem unul. Am vrut să 
răspund că nu-mi plăceau aventuri- 
le, dar am tăcut şi m-am dus în ca- 
mera mea să fac rugăciune. 


Părintele meu de la Essex era cel 
care avea grijă de Sf. Sofronie şi când 
i-a dus medicamentele seara i-a vor- 
bit de mine şi de gândul lui ca eu să 
încep o mănăstire. Atunci Sf. Sofro- 
nie a zis: Spune-i din partea mea 
că este imposibil să facă aceas- 
ta, dar să o facă totuşi! M-am 
dus şi eu la dânsul să-l întreb încă o 
dată dacă să mă apuc sau nu. Şi mi-a 
zis: Ce vrei să faci? In spatele tău e 
un zid, înaintea ta este o prăpastie. 
Și a izbucnit în râs. Apoi mi-a zis: 
Sari peste ea şi mergi mai departe! 


Şi aşa am făcut... Am găsit această 
fermă veche din Vestul Franţei. Graj- 


ce 

durile ridicate în secolul al XIX-lea 
au fost recondiţionate şi am constru- 
it mansarde pentru maicile mănăsti- 
rii, căci am urmat modelul obştilor 
duble de la Essex, într-o parte a mă- 
năstirii vieţuind câteva maici, iar în 
cealaltă 3 monahi. Împreună cu ei 
este şi stăreţia şi chilia mea, precum 
şi o sală de reuniuni frăţeşti, unde ne 
strângem pentru a împărtăşi cuvinte 
de folos. 


În curte am adus din pădure trei pu- 
ieţi de mesteacăn care au prins rădă- 
cini pe măsură ce şi obştea aceasta a 
prins rădăcini duhovniceşti. Monahii 
au venit dintr-un mediu intelectual 
şi fiecare a trebuit să înveţe să facă 
diverse munci agricole, ceea ce era 
cu totul nou pentru ei. Insă asculta- 
rea a fost cea care i-a ajutat mereu. 
Cei doi stâlpi ai mănăstirii sunt cele 
două clădiri aşezate una lângă alta: 
Biserica, unde ne hrănim sufletul şi 
trapeza, unde hrănim trupul învă- 
ţând ascultarea şi continuând rugă- 
ciunea începută la slujbe, prin neîn- 
cetata pomenire a numelui lui Iisus. 
Sf. Siluan ne-a învăţat să pregătim 
mâncarea ca pentru copiii lui Dum- 
nezeu şi aşa ne silim. Iar Sf. Sofronie 
ne spunea că după chipul grijii cu 


care pregătim Sf. Liturghie trebuie 
să pregătim şi masa pentru fraţii 
noştri. 


Într-una din pivnițele fostei ferme 
am făcut un Paraclis (foto), în care 
iconostasul urmează vechea arhitec- 
tură (simplu şi fără înălțime) din 
primele veacuri. Tot aici avem mai 
multe racle cu moaşte foarte dragi 
nouă: o bucată din osul Sf. Siluan şi 
altele mai mici ale Sf. Martin de To- 
urs (foarte iubit în Franţa) şi Sf. Ge- 
ne-vieva. 


Dacă vorbim de Sf. Siluan, trebuie să 
spun că înainte de a purcede la înce- 
perea acestei obşti, m-am dus iar la 
Sf. Sofronie şi l-am întrebat dacă 
blagosloveşte să-l luăm ca ocrotitor 
al mănăstirii pe Sf. Siluan. EI nu mi- 
a zis nimic. L-am întrebat încă o dată 
şi încă o dată. Tot niciun răspuns. 
Apoi am mai vorbit de altele şi la 
finalul discuţiei, i-am spus: nu mi- 
ați răspuns legat de ocrotitorul mă- 
năstirii. Atunci Sf. Sofronie m-a îm- 
brăţişat şi mi-a spus că are toată bu- 
curia să ne dea un asemenea ocroti- 
tor. Şi de atunci am simţit că Sf. Silu- 
an ne ţine îmbrăţişaţi. 


Sufletul, când se roagă pentru lume, ştie mai bine, fără ziare, cum suferă 
întreg pământul, ştie şi care sunt nevoile oamenilor, şi îl doare pentru ei. 


Rugăciunea curăţă mintea şi ea vede mai bine totul. 


SF. SILUAN ATHONITUL 

Ortodoxia în lume 

Când imposibilul 


DEVINE CU PUTINȚĂ 


Părintele Simeon Cossac este 
stareţul mănăstirii Sf. Siluan 
din Franţa (în apropiere de 
Tours). A avut bucuria să-l cunoas- 
că şi să stea de multe ori de vorbă 
cu Sf. Sofronie de la Essex. Este 
francez, la fel ca şi majoritatea ce- 
lor care se află sub ascultarea sa. 
Cum au ajuns la Ortodoxie ne spune 
mai jos. 


Drumul monahal începe ca o călă- 
torie în necunoscut. Nu ştii mare 
lucru. Aşa am început şi noi, comu- 
nitatea noastră, într-o clădire mică, 
şi eram doar 3 fraţi. Acum suntem 
12 şi extinderea materială a urmat 
firesc celei duhovniceşti, nicidecum 
invers. 


Ulterior am adăugat o poartă la in- 
trare, pentru a delimita spaţiul mă- 
năstirii de lumea aceasta, dar pe ca- 
re am lăsat-o doar ca ziduri, fără uşi 
propriu-zise, pentru a îmbia pe tot 
cel ce vrea să vină la Dumnezeu. 
Deasupra intrării am pus icoana Sf. 
Siluan, pentru că este ocrotitorul 
nostru, dar şi pentru a-i întâmpina 
pe toţi cei care intră, binecuvân- 
tându-i cu rugăciunile sale. 


Am căutat un loc şi am găsit această 
fermă părăsită şi într-un stadiu 
avansat de degradare. Și am început 
să lucrăm cum am putut... 


Eu m-am născut într-o familie fran- 
ceză catolică, dar nu neapărat practi- 
cantă. Insă părinţii m-au trimis de 
mic la o şcoală creştină. De la 3-4 
ani răspundeam la întrebarea „ce 
vrei să fii când vei fi mare?”, voi fi 


preot. Pentru copilul de atunci a fi 
preot însemna să fi omul cel mai 
aproape de Dumnezeu. Pe atunci nu 
ştiam că există mănăstiri. Am cântat 
în corul bisericii, iar pe când aveam 
10 ani ne-au dus într-o excursie în 
Spania. Acolo am văzut prima mă- 
năstire — era cisterciană. Am aflat şi 
ce înseamnă monah: să iubeşti rugă- 
ciunea, retragerea din lume, tăcerea 
şi am înţeles că este mai mult decât 
un preot şi că aceasta vreau eu să fac 
în viaţă. 


Am intrat ca novice (cum zic catoli- 
cii) într-o mănăstire, iar ei m-au tri- 
mis la o şcoală de teologie unde am 
studiat doctrina catolică. Fericitul 
Augustin mi s-a părut că prea despi- 
că firul în patru în ce priveşte Sf. 
Treime, Care e o mare taină. Am 
avut discuţii aprinse cu profesorul 
meu de dogmatică. EI însă mi-a re- 
comandat să citesc o carte care nu 
era în programă: Tratatul de Teolo- 
gie Mistică a Bisericii Răsăritului, 
al lui Vladimir Lossky (un ortodox!). 
Am luat cartea și citind-o, m-am 


simţit ca peştele în apă despre tot ce 
aflam acolo. Apoi am luat la rând Sf. 
Părinţi de care se vorbea acolo: Sf. 
Ioan Gură de Aur, Sf. Vasile cel mare 
şi mi-au plăcut foarte mult. 


Pe de altă parte, de la bunicul meu 
moştenisem latura artistică, iar des- 
coperirea icoanelor ortodoxe în acea 
perioadă a însemnat pentru mine 
fireasca întrepătrundere dintre spi- 
ritualitate şi artă. Am înţeles că icoa- 
na este arta desăvârşită. Insă reguli- 
le mănăstirii cisterciene erau limita- 
tive pentru dorinţele mele tot mai 
mari. Îndrumătorul meu spiritual şi- 
a dat seama că sunt într-un impas şi 
m-a sfătuit să-mi iau un an sabatic, 
de pauză, adică să merg la Paris şi să 
stau un an, căutând să văd ce trebuie 
să fac mai departe. 


Am făcut aşa cum mi-a zis şi primul 
lucru a fost să trec de teoria ortodo- 
xă şi să văd cum arată Ortodoxia 
dincolo de cărţi. Am intrat în prima 
biserică. Era rusă. Bineînţeles că nu 
am priceput nimic din slujbă, dar 

[4 Un om mai sfânt şi mai bun de- 
cât dânsul n-a mai ţinut în mâini 
cârjă de episcop român. 


Nicolae Iorga 


MITROPOLITUL 


Oamenii lui Dumnezeu 


VENIAMIN COSTACHI 


sau Biserica reînviată a Moldovei (1) 


Vrednic urmaş al Sfinţilor Varlaam 
şi Dosoftei, mitropolitul Veniamin 
Costachi este icoana adevăratului 
păstor de suflete şi cârmuitor biseri- 
cesc. A fost unanim apreciat de con- 
temporani, iar amintirea sa a rămas 
mereu vie în conştiinţa urmaşilor. 
Bursierul său la Kiev, viitorul arhie- 
reu Filaret Scriban, scria: „Moldova 
a avut în cele politice un domn mare, 
pe Ştefan Vodă, iar în cele biseri- 
ceşti, un mitropolit mare, pe Venia- 
min Costachi”. 


Vasile Costachi s-a născut la 20 de- 
cembrie 1768, în satul Roşieşti 
(ţinutul Fălciului). EI era originar, 
prin tatăl său Grigorie Costachi, 
dintr-o familie de boieri moldoveni, 
un strămoș al său fiind vornicul Bol- 
dur, unul din sfetnicii lui Ştefan cel 
Mare. Prin mama sa, Maria, născută 
Cantacuzino, provenea din vechea 
familie a Cantacuzinilor. Dintre cei 4 
fraţi ai viitorului mitropolit 3 au îm- 
brăţişat viaţa călugărească, cea mai 
cunoscută fiind sora sa, Elena ( după 
primirea schimei mari Elisabeta) , 
fostă stareță la mănăstirea Socola, 
apoi, timp de 30 de ani, la Agapia. 


Vasile a studiat la Şcoala grecească 
de la Mănăstirea Sfinţii Trei Ierarhi. 
La vârsta de 15 ani este luat de Epis- 
copul Iacob Stamati ca ucenic la 
Episcopia Hușilor. După un an, în 
1784, este călugărit cu numele de 
Veniamin. În 1789 este numit egu- 
men la Mănăstirea „Sfântul Spiri- 
don” din Iaşi, iar în 1792 este ales 
episcop la Huşi, fiind pe atunci în 
vârstă de numai 23 de ani şi jumăta- 
te, iar în 1796 este mutat în scaunul 
de la Roman. La 18 martie 1803 a 
fost ales în scaunul vacant de mitro- 
polit al Moldovei şi Sucevei, deşi 
abia trecuse de 34 de ani. 


Putem distinge mai multe aspecte 
din bogata activitate a lui Veniamin 
Costachi, desfăşurată ca întâistătător 
al Bisericii din Moldova timp de 


aproape patru decenii (cu două în- 
treruperi, prima între anii 1808- 
1812, iar a doua între 1821-1823). 


Ctitor şi îndrumător al şcolilor 
naţionale 


Mitropolitul Veniamin a fost supra- 
numit „luminătorul Moldovei” dato- 
rită susţinerii pe care a acordat-o 
învățământului şi culturii din Mol- 
dova. EI a fost ctitor şi îndrumător al 
şcolilor naţionale, înființând la 1 sep- 
tembrie 1803 un seminar la Socola, 
iar mai târziu Academia Mihăileană 
de la Iaşi. Pentru maicile mutate de 
la Socola la Agapia înfiinţează la 26 
iulie 1803 o şcoală de fete în limbile 
greacă şi română. 


În octombrie 1805, mitropolitul Ve- 
niamin a înfiinţat o Școală de cântă- 
reţi bisericeşti la Iaşi, aducând la 
conducerea ei pe „chir Petru pro- 
topsaltul bisericii cei mari” a Patriar- 
hiei din Constantinopol (numit şi 
Petru Lampadarie), la care s-au adă- 
ugat apoi alţi renumiţi dascăli de 
psaltichie. 


Pentru că urmărea cu ardoare in- 
troducerea limbii române în 
învăţământul din Moldova, în 


toamna anului 1824 deschide la Mă- 
năstirea Sfinţii Trei Ierarhi o şcoală 
începătoare (elementară) în limba 
naţională. În toamna anului 1834, 
mitropolitul Veniamin şi Gheorghe 
Asachi au reuşit să înfiinţeze la Iaşi 
prima şcoală publică pentru „fetele 
orăşenilor”, cu 70 de eleve, iar în 
1841, au deschis la Iaşi prima școală 
„de arte şi meşteşuguri” din Moldo- 
va. La 27 decembrie 1816, cu binecu- 
vântarea şi în prezenţa sa, a avut loc 
prima reprezentaţie teatrală 
cultă, la Iaşi. A avut parte de încura- 
jarea şi ocrotirea sa şi prima gaze- 
tă din Moldova, Albina românească 
a lui Gheorghe Asachi (1829-1858). 


Mitropolitul Veniamin Costachi - în 
calitatea sa de conducător al învăţă- 
mântului public din Moldova - a 
adus o contribuţie efectivă la or- 
ganizarea şcolilor şi la renaşte- 
rea culturii naţionale în Moldo- 
va. Opera de pionierat a mitropoli- 
tului Veniamin şi a marelui cărturar 
Gheorghe Asachi a însemnat începu- 
tul unei noi epoci în istoria culturii 
româneşti. 


Activitatea culturală-editorială 


Mitropolitul Veniamin a simţit mai 
mult ca oricine lipsa cărţilor nu nu- 
mai pentru şcolile pe care le-a înfi- 
inţat, ci pentru întreaga suflare ro- 
mânească. Pentru a înlătura această 
deficiență, el a refăcut vechea tipo- 
grafie a Mitropoliei şi a înființat una 
nouă la Mănăstirea Neamţ, în 1807. 
În aceste două tipografii au apărut 
zeci de lucrări, fie traduse de el, fie 
ale altora, tipărite sub îndrumarea 
sau cheltuiala sa. In ce priveşte lite- 
ratura teologică, mitropolitul Venia- 
min a acordat o atenţie deosebită 
traducerilor din Sfinţii Părinţi, 
din scriitorii postpatristici şi din lite- 
ratura teologică modernă. (va urma) 


I.G. 


Nr. 12/2023 MaxiMina 4 


ÎMBIERI 


Nr. 12/2023 MaxiMina 5 


ÎN LOC DE ARGUMENT: 


Textul acesta a ţâşnit din mine după multă-multă autoanaliză... După ce mulţi m-au tot 
întrebat dacă „îmi place”, dacă „m-am obişnuit” la Apateu, dacă mi-e dor de viaţa la oraş 
sau de străinătate, dacă mi-e greu sau dacă mă bucur, dacă mă ofilesc sau dacă îmi gă- 
sesc rostul, dacă mă plafonez sau dacă mă redescopăr, dacă mă cuprinde nostalgia sau 
mai degrabă recunoştinţa. Şi tot încercând să(-mi) răspund, am scris... şi parcă m-am li- 


la canoanele Săptămânii celei Mari 


Sf. Nicodim Aghioritul 


După cum am fost îndemnați să citim şi să căutăm a înţelege Canonul cel Mare al Sf. Andrei Cri- 
teanul, iată că ne stă în faţă un nou îndemn, pentru Săptămâna Patimilor. Sf. Nicodim doar ne 
deschide apetitul pentru frumuseţea cântărilor. Urmează să ne ostenim şi la înţelegerea lor. 


P.in Canoanele Săptămânii celei 
Mari s-ar putea spune că urmează să 
trecem de la o simplă cântare la în- 
săşi Cântarea Cân- 
tărilor; că ne-am 


muta dintr-un sim- PF (OT) y 
d Li. E 


plu altar în partea 
cea mai adâncă a 
altarului, în Sfânta 
Sfintelor, şi dintr- 
un oarecare cer — 
primul sau al doilea 
- la însuşi cel mai 
înalt Cer. 


Sau, pentru a folosi 
un alt termen de 
comparaţie, urmea- 
ză să ne mutăm de 
la glasurile îngereşti 
şi  heruvimice la 
înseşi cuvintele lui 
Dumnezeu. Cine nu 
ar vrea să asculte cu 
plăcere şi desfătare 
cuvântul lui Dum- 
nezeu? Sau, mai 
bine zis, cine nu ar vrea să i se îndul- 
cească cu asemenea cuvinte glasul 
cugetului, astfel încât să strige cu 
Proorocul David: „Cât sunt de dulci 
limbii mele cuvintele Tale, mai mult 
decât mierea în gura mea!”. 


Îmbelşugată este zicerea Sfântului 
Cosma din canoanele Buneivestiri şi 
ale Intâmpinării Domnului pe care 
le-a alcătuit! Insă cele din Săptămâ- 
na Mare, chiar dacă unele alcătuite 
doar din 2 sau 3 cântări, par a urma 
o altă armonie, mai dumnezeiască şi 
mai duhovnicească. Ai putea spune 
că în canoanele anterioare grăieşte 
Cosma dimpreună cu Duhul Sfânt, 
pe când în privinţa canoanelor Săp- 
tămânii Mari grăieşte mai degrabă 


Însuși Duhul Sfânt împreună cu 
Cosma. 


A cânta o Cântare a Cântărilor se 

cuvine numai preaînţeleptului Solo- 
mon şi nu nouă, celor neînţelepţi şi 
neînvăţaţi. La fel, a intra în Sfânta 
Sfintelor se cuvine celor curaţi şi 
sfinţiţi, iar nu nouă, celor necuraţi. 
De asemenea, a fi răpit până la al 
treilea cer e cuvenit numai marelui 
Pavel şi minţii sale înalte, nu nouă, 
celor pământeşti şi îngreuiaţi, care 
ne prăbuşim în adâncul cel mai de 
jos al păcatelor. 


Numai că, deşi strădania ne este 
peste puteri, voim a cuteza, întăriţi 
de rugăciunile lor. 


La canoanele acestea, voind să le 
arate mai de cinste decât alte cân- 
tări, Sf. Cosma le-a înţesat cu ziceri 


ale Evangheliilor, iar nu din Vechiul 
Testament şi profeţi, pentru că şi 
Săptămâna aceasta Mare se află în 
chip regesc deasu- 
pra tuturor celor- 
CTRI) . lalte săptămâni ale 
anului, după cum 
şi Noul Testament 
depăşeşte la toate 
măsurile împără- 
teşti zicerile celui 
vechi. 


Iar în ce priveşte 
Canonul Sâmbetei 
celei Mari, primele 
patru cântări au 
fost alcătuite de 
acelaşi Cosma, iar 
următoarele patru, 
de episcopul Mar- 
cu de  Idroun. 
Acesta nu era cu 
nimic mai prejos 
decât primul, aşa 
încât alăturate, 
toate opt par ope- 
£ ra unui singur au- 
tor. Insă Marcu a făcut acest lucru şi 
pentru faptul că Sâmbăta cea Mare 
are parte de o Liturghie întinsă, că- 
reia i se potrivea un canon pe măsu- 
ră, iar nu unele scurte, ca în celelalte 
zile. Iar Stihul pe care l-a aşezat la 
început „Și astăzi laud Sâmbăta cea 
Mare” vine tocmai în completarea 
celor alcătuite de Cosma pentru ce- 
lelalte zile, în care spunea „Eu cânt 
Lunea cea Mare...”. Iar Marcu a pus 
un „Şi” , ca împreună alcătuitor şi 
cântător cu Cosma a acestui canon. 
Tradiţia spune că melosul şi irmoa- 
sele canonului au fost scrise de o 
femeie înţeleaptă şi feciorelnică, pe 
numea Casiana. 


niştit! 


Iubesc munţii, ciocolata, cărţile, 
hainele fistichii, filmele bune, muzi- 
ca folk, lalelele galbene, plimbările, 
natura, culorile vii, bibliotecile, glu- 
mele deştepte, calmul mamei, prie- 
tenele mele, libertatea, entuziasmul, 
bucuriile mici... şi sufletul de Paşti. 


Sau cel puţin îmi aduc aminte că le 
iubesc... asta atunci când mă întreb 
ce-oi mai fi iubit pe când nu aveam 
tihna din braţele soţului, zbenguiala 
din ochii fetiţei şi mirosul de bebe al 
băieţelului care să-mi ţină inima 
ocupată. 


M-am schimbat eu oare aşa de tare 
de atunci încoace? 


Doar continui şi astăzi să le iubesc 
pe toate: 


REFLECŢII DE 
BUNAVESTIRE 


- munţii pe care-i văd în depărtare, 
- ciocolata mâncată pe ascuns, 

- cărţile pentru copii, 

- hainele care-mi mai vin, 

- filmele neîntrerupte, 

- chităreala în familie, 

- florile primite de la elevi, 


- plimbările cu tricicleta şi cărucio- 
rul, 


- natura sinonimă cu agricultura, 
- planurile noastre colorate viu, 


- camera-bibliotecă, 


Dana-Genevieva 


- autoironia, 
- înţelepciunea lui buni, 


- prieteniile de dincolo de timp şi 
spaţiu, 


- răgazul, 
- nevoia de a o lua mereu de la capăt, 
- bucuria... 


- şi Paştile sufletului meu. 


S-au schimbat lucrurile atât de 
mult? Desigur. M-am schimbat şi eu 
odată cu ele? Nicidecum, îmi spun... 
doar am devenit. 


[4 Femeile sunt ca florile: toate sunt frumoase, dar fiecare în felul ei. Bărbatul 
trebuie să se plece să o ia - adică să-i arate eleganţă, preţuire. Atunci floa- 
rea îşi arată şi mirosul, şi calităţile ascunse, pentru că tu ai ştiut să răsco- 


leşti adâncurile şi ai făcut din ea ceea ce nu ştia ea că este. 


PĂRINTELE ARSENIE PAPACIOC 


